ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
ΣΥΝΑΝΤΗΣΕΙΣ
Να το!
Πάμε. Να μην ξεφύγει.
Προσοχή.
Έχε τον νου σου. Αν βγει, ρίξε του.
Τι κάνεις εκεί;
Είσαι καλά;
Δεν βλέπεις ότι είναι αλήτης;
Θα είναι και μεθυσμένος.
Ας μη χάνουμε άλλο χρόνο.
Πάρε, φόρεσε αυτό.
Πήγαινε στο πανδοχείο. Κάνει πολύ κρύο εδώ.
Εξάλλου…
είναι επικίνδυνα.
Κυνηγάμε ένα πολύ επιθετικό άγριο ζώο.
ΔΥΟ ΧΡΟΝΙΑ ΜΕΤΑ
Με συγχωρείτε.
Αναζητώ πληροφορίες.
Για κάτι που συνέβη σε αυτήν την πόλη.
Σωστά! Είναι εκείνη η ιστορία για το τέρας.
Εγώ δεν έμενα ακόμα εδώ. Ξέρω μόνο όσα μου είπαν.
Όπα!
ΚΤΗΝΟΣ Ή ΖΩΟ;
Πρόσεχε πού πας, νεαρέ.
Χίλια συγγνώμη.
Τα πιστεύεις στ' αλήθεια όλα αυτά;
Να…
Δεν είσαι ο πρώτος που έρχεται και ρωτάει για το μυστηριώδες τέρας.
Όμως όλα αυτά είναι σκέτα σκουπίδια για φυλλάδες.
Δηλαδή δεν συνέβη τίποτα εδώ; Δεν έγινε καμία επίθεση;
Και βέβαια έγινε.
Αλλά χτενίσαμε το δάσος και δεν βρήκαμε το υποτιθέμενο τέρας.
Μάλλον θα ήταν ένας λύκος που χάθηκε και μετά γύρισε στα βουνά.
Κατάλαβα.
Ένα πράγμα ακόμη.
Τον έχετε δει αυτόν;
Τον λένε Άλσαν.
Εξαφανίστηκε πριν δύο χρόνια.
Τον ψάχνω από τότε.
Δεν νομίζω. Λυπάμαι.
Δεν πειράζει.
Ευχαριστώ και πάλι.
-Έχεις πάει σε όλα αυτά τα μέρη; -Όχι.
Όχι σε όλα. Όχι ακόμα.
Μα τι ακριβώς ψάχνεις;
Ένα τέρας ή έναν νεαρό;
Να πω την αλήθεια…
δεν είμαι σίγουρος.
Καλημέρα, Βίκτορ.
Πώς πάει;
Μίλησα με έναν νεαρό που ήρθε στην πόλη και ρωτάει για σένα.
Ελπίζω να μην του είπες τίποτα.
Είπες ότι ήθελες να εξαφανιστείς, να ξεχάσεις το παρελθόν.
Το σέβομαι αυτό,
αλλά αν αλλάξεις γνώμη, θα τον βρεις εκεί.
Μη φύγεις τόσο γρήγορα, Τζακ.
Δεν σε έμαθα να τα παρατάς στην πρώτη δυσκολία.
Άλσαν!
Μικρέ, θα μπεις ή όχι;
Όχι.
Όχι, ευχαριστώ.
Σε ψάχνω πολύ καιρό.
Πάνε σχεδόν δύο χρόνια.
Γιατί μας άφησες μόνους;
Λυπάμαι πολύ, Τζακ.
Αλλά δεν ήθελα να σας βάλω σε κίνδυνο.
Ήμουν εντελώς εκτός ελέγχου…
Δεν πειράζει. Πάει, πέρασε.
Είμαι εδώ τώρα.
Και δεν λογαριάζω να ξαναφύγω.
Το υπόσχομαι.
Έχεις αλλάξει πολύ,
αλλά δεν μοιάζεις με το τέρας που έσωσα στη Γερμανία.
Χαίρομαι που το πιστεύεις.
Εγώ, όμως, δεν νιώθω άξιος να είμαι ο Άλσαν, πρίγκιπας του Βάνισαρ.
Γι' αυτό τώρα…
όλοι με ξέρουν ως Αλεξάντερ.
Αλεξάντερ.
Εντάξει, θα προσπαθήσω να το θυμάμαι.
Όταν σε έσωσα από τον Κιρτάς, ήσουν ένα φοβισμένο αγόρι.
Αλλά τώρα…
έγινες ολόκληρος άντρας.
Είμαι περήφανος.
Γιατί δεν με εμπιστεύτηκες;
Γιατί αυτήν τη μάχη έπρεπε να τη δώσω μόνος μου.
Έμαθα πολλά πράγματα.
Πειθαρχία, αυτοέλεγχο.
Και βρήκα τη γαλήνη που χρειαζόμουν για να συγκρατήσω το κτήνος.
Οπότε, τα κατάφερες.
Όχι απόλυτα.
Δεν θα ξαναγίνω ο ίδιος,
τουλάχιστον όμως τώρα έχω ανθρώπινη όψη τον πιο πολύ καιρό.
Δεν περίμενα να με βρεις.
Αναμφίβολα πρόκειται για σημάδι.
Σημάδι; Για τι πράγμα;
Ότι ήρθε η ώρα να συσπειρώσουμε ξανά την Αντίσταση.
Το λες σοβαρά, Άλσαν;
Θέλω να πω… Αλεξάντερ;
Πολύ σοβαρά.
Πάρε τα πράγματά σου. Πάμε στη Μαδρίτη.
Εντάξει.
Πάμε.
Γεια, Βικτόρια.
Τζακ!
Χαίρομαι που σε βλέπω.
Κι εγώ χαίρομαι που σε βλέπω, Τζακ.
Έχεις αλλάξει πολύ.
Δεν έχεις πια τόσο μακριά τα μαλλιά σου.
Σου πάνε.
Κι εσύ άλλαξες.
Ψήλωσες και είσαι πολύ πιο όμορ…
Και έχεις πολύ πιο μακριά μαλλιά.
Τα μαλλιά σου κόντυναν, εμένα μάκρυναν.
Λαμπρό συμπέρασμα.
Άκου.
Ξέρω ότι είμαι βλάκας, δεν μου αξίζει να ακούσεις μα…
Σε παρακαλώ να με πας στο Λιμπάντ.
Μα γιατί; Δεν έχεις πού να πας;
Η αλήθεια είναι ότι ποτέ μου δεν είχα.
Δεν ήθελα να γυρίσω στη Δανία…
για να μην κινδυνεύσει η οικογένειά μου. Μεγάλη ιστορία.
Θα μου τα πεις όλα όταν θα είμαστε στο Λιμπάντ.
Φώτα, παρακαλώ.
Δεν είναι πολύ βολικά τώρα. Γιατί δεν έρχομαι συχνά εδώ πια.
Δεν πειράζει.
Είμαι εδώ τώρα. Αυτό έχει σημασία.
Συγγνώμη.
Συγγνώμη που σε παράτησα.
Συγγνώμη και για όλα όσα σου είπα πριν φύγω, Βικτόρια.
Κι εγώ ζητώ συγγνώμη.
Όταν σου είπα να μη γυρίσεις, δεν το εννοούσα.
Λοιπόν, κάνουμε ανακωχή;
Κανόνισα συνάντηση με τον Άλσαν για να τον φέρεις εδώ.
Πήγαμε μαζί στη Μαδρίτη, αλλά είχε δουλειές.
Τι; Βρήκες τον Άλσαν;
Ναι!
Τώρα όμως έχει το όνομα Αλεξάντερ.
Λέει ότι είναι έτοιμος να αγωνιστεί.
Γι' αυτό γυρίσαμε.
Ώστε γι' αυτό.
Τι εννοείς;
Δεν γύρισες επειδή το ήθελες,
αλλά επειδή σου το είπε.
Μα εγώ δεν… Βικτόρια…
Και θα φύγεις όταν φύγει εκείνος, όπως την άλλη φορά.
Επειδή πάντα θα πηγαίνεις όπου πάει αυτός, σωστά;
Στάσου. Πρέπει να σου πω και κάτι άλλο.
Έκανα λάθος. Σε έχω ανάγκη, Βικτόρια.
Πες μου. Θέλεις να ξαναφύγω;
Όχι.
Δεν θέλω να φύγεις, Τζακ.
Ούτε εγώ το εννοούσα. Σε έχω ανάγκη. Ήσουν ο καλύτερος φίλος μου.
Θέλω να ξαναγίνω ο καλύτερος φίλος σου.
Αν το θέλεις.
Λοιπόν…
Ο Άλσαν… Όχι, θέλω να πω… Ο Αλεξάντερ είναι καλύτερα;
Πράγματι.
Και έχει πολλά σχέδια για την Αντίσταση.
Εσύ όμως δεν θα θες να πολεμήσεις ξανά, έτσι;
Είσαι σίγουρη;
Τι περιμένεις;
Παράξενος τρόπος πάλης, χρησιμοποιείς τα πόδια.
Ναι, λέγεται ταεκβοντό.
Κάνω και μαθήματα κέντο για να χρησιμοποιώ τη ράβδο ως όπλο.
Χαίρομαι που προπονήθηκες.
Είσαι πιο δυνατή και πιο γρήγορη.
Ο Σάιλ δεν μπορεί να με βοηθήσει άλλο με τη μαγεία,
άρα πρέπει να βρω άλλο τρόπο να αμύνομαι.
Είδες τον Κιρτάς;
Όχι, δεν τον ξαναείδα ποτέ.
Μάλλον είναι καλό σημάδι, αλλά δεν πρέπει να χαλαρώσουμε.
Είναι ώρα να χτυπήσουμε εμείς πρώτοι.
Αναρωτιέμαι εδώ και καιρό τι κάνουμε λάθος.
Οι μονόκεροι δύσκολα εντοπίζονται,
αλλά έπρεπε να είχαμε βρει έστω τον δράκο.
Πιστεύω ότι κι αυτοί κρύβονται.
Από τον Κιρτάς;
Ακριβώς.
Αν τον σκοτώσουμε,
ο δράκος κι ο μονόκερος θα εμφανιστούν αργά ή γρήγορα.
Τότε η προφητεία μπορεί να εκπληρωθεί.
Θα πάμε από την άμυνα στην επίθεση.
Και μ' αρέσει.
Πώς, όμως; Είναι πολύ δύσκολο να αιφνιδιαστεί.
Πάντα ήταν ένα βήμα μπροστά.
Τον βρήκα μέσα από την Ψυχή.
Πώς το κατάφερες αυτό;
Δοκίμασα και κόντεψα να πεθάνω.
Παίρνοντας εξαιρετικές προφυλάξεις.
Και κρατώντας αποστάσεις.
Όπως έπρεπε να κάνεις εσύ.
Ο Κιρτάς εξακολουθεί να ψάχνει εξόριστους Ιδουνίτες
και να τους κυνηγά έναν-έναν.
Η μόνη διαφορά είναι ότι τώρα δουλεύει μόνος.
Έχει προσαρμοστεί καλά στη ζωή στη Γη.
Έχει άλλο όνομα και μένει σε μια μεγάλη πόλη στις ΗΠΑ.
Λοιπόν, τι σχέδιο έχεις;
Αυτήν τη φορά θα 'μαστε ένα βήμα μπροστά.
Ξέρω ότι θα είναι στο Σιάτλ απόψε.
Και ξέρω πού θα τον βρούμε.
Θέλω να είστε έτοιμοι.
Περάστε.
Ήταν του Σάιλ.
Σημάδευε τα σημεία που συνδέονται με θρύλους για τους μονόκερους.
Συνέχισα να το κάνω, αλλά κανείς δεν έχει δει μονόκερο για αιώνες.
Έκανες έρευνα μόνη σου;
Κι αν συναντούσες τον Κιρτάς;
Είσαι ακόμα θυμωμένη για ό,τι έγινε με τον Σάιλ, έτσι;
Αλλά μην αντιμετωπίσεις μόνη τον Κιρτάς.
Βικτόρια, πρέπει να πολεμήσουμε όλοι μαζί.
Κοίτα ποιος μιλάει!
Γιατί αναγκάστηκα να το κάνω μόνη;
Καλά.
Ξέχνα ότι το είπα.
Τι μουσική είναι αυτή;
Ναι, λέγεται "Beyond".
Είναι ο δίσκος του Κρις Τάρα.
Δεν τον ξέρεις;
Όχι, δεν μου λέει τίποτα.
Για την ακρίβεια, με ανατριχιάζει.
Εμένα μ' αρέσει.
Ναι, η μουσική του είναι κάπως παράξενη, αλλά έχει πολλούς θαυμαστές.
Μάλλον θα είναι ομορφόπαιδο.
Για να τον δω.
Πουφ.
Δεν ξέρω πώς είναι και δεν με νοιάζει.
Γουστάρω τη μουσική, όχι αυτόν.
Συγγνώμη, δεν ήθελα να σε προσβάλω.
Δεν ξέρω γιατί, πάντα όμως κάνω γκάφες μαζί σου.
Δεν πειράζει.
Πάμε, ο Αλεξάντερ περιμένει.
Έτοιμοι;
ΚΡΙΣ ΤΑΡΑ BEYOND
Κρις Τάρα!
Παράξενο που μας άφησαν να μπούμε με μαγικά όπλα.
Το μαγικό καμουφλάζ τα κρύβει.
Όσοι μας κοιτάζουν, βλέπουν τρία παιδιά σε μια συναυλία.
Μόλις έκανα το τατουάζ του φιδιού στον λαιμό.
Σίγουρα είναι αποστολή αυτό;
Δεν με φέρατε εδώ για να μου κάνετε έκπληξη;
Συγκεντρώσου, Βικτόρια. Ήρθαμε να πιάσουμε τον Κιρτάς.
Τζακ, όλα καλά;
Ναι.
Απλώς υπάρχουν παντού φίδια.
Τα σιχαίνομαι.
Κρις Τάρα!
Σε λίγο αρχίζει. Έχετε τον νου σας.
Κρις Τάρα!
Έλα μαζί μου
Πώς ξέρεις ότι θα έρθει ο Κιρτάς;
Ήταν στο πρόγραμμα.
Με το άλλο του όνομα, φυσικά.
Το άλλο του όνομα;
Αυτός δεν είναι ο τόπος σου
Δεν είναι ο κόσμος σου
Δεν είναι το μέρος όπου πρέπει να είσαι
Και καταλαβαίνεις
Βαθιά μέσα στην καρδιά σου…
Αυτός εκεί είναι ο Κρις Τάρα;
Ο αγαπημένος σου τραγουδιστής είναι ο Κιρτάς;
Δεν ήξερα ποιος ήταν!
Ποτέ δεν δίνει συνεντεύξεις! Είναι η πρώτη του συναυλία!
Δεν το πιστεύω. Τώρα καταλαβαίνω γιατί δεν μου άρεσε η μουσική.
Πέρα απ' αυτούς τους ανθρώπους
Πέρα από αυτόν τον θόρυβο
Πέρα από τη νύχτα και τη μέρα
Πέρα από τον παράδεισο και την κόλαση
Πέρα από εσένα κι εμένα
Άφησέ το να συμβεί
Πιάσε το χέρι μου
Κι έλα μαζί μου
Και τρέξε, πέτα μακριά
Μην κοιτάς πίσω
Δεν σε καταλαβαίνουν καθόλου
Σε εγκατέλειψαν
Στο σκοτάδι
Όπου κανείς δεν έβλεπε το φως σου
Τολμάς να διαβείς την πόρτα;
Τολμάς να έρθεις μαζί μου;
Ακούστε, είναι απορροφημένος τώρα. Ήρθε η ώρα να τον πιάσουμε.
Τι; Μπροστά σε όλο τον κόσμο;
Αν περιμένουμε να τελειώσει, δεν θα τον αιφνιδιάσουμε.
Πέρα…
Δεν είναι καλή γωνία.
Πρέπει να πάμε πιο κοντά.
Βικτόρια, μην τον χάσεις απ' τα μάτια σου.
Με τον Τζακ θα ψάξω καλύτερο σημείο για να μην αστοχήσεις στην επίθεση.
Πέρα από τη ζωή και τον θάνατο
Πέρα από εσένα κι εμένα
Άφησέ το να συμβεί
Πιάσε το χέρι μου
Κι έλα μαζί μου
Πάντα ένιωθα λες κι αυτό το τραγούδι απευθυνόταν σ' εμένα.
Λες κι ήξερε τι υπάρχει στα βάθη της ψυχής μου.
Πρέπει να είναι η μουσική.
Πρέπει να είναι υπνωτική με κάποιον τρόπο.
Έλα μαζί μου
Δεν θα ξεγελαστώ πάλι.
Έλα μαζί μου
Βικτόρια! Τι συνέβη;
Πρέπει να φύγουμε. Οι φύλακες θα έρθουν σύντομα.
Αστόχησες επίτηδες, έτσι;
Γιατί;
Επειδή δεν μου φαινόταν σωστό.
Το να σκοτώσεις έναν δολοφόνο;
Σας διαβεβαιώνω ότι θέλω να χαθεί, αλλά όχι έτσι.
Έλεγες ότι μόνο οι δειλοί σκοτώνουν από μακριά.
Γι' αυτό αντιπαθείς τα πυροβόλα όπλα.
Έτσι είναι, αλλά κάποιος σαν τον Κιρτάς δεν αξίζει να του φερόμαστε τόσο ευγενικά.
Αν έχεις ακόμη μέσα σου κάτι απ' τον ευγενικό ιππότη
που ήθελε τιμή και δικαιοσύνη,
θα ξέρεις γιατί το έκανα.
Καταλαβαίνω απόλυτα και το σέβομαι, Βικτόρια,
όμως τότε, γιατί επιτέθηκες;
Ίσως για να τον προκαλέσεις;
Μα το σχέδιό μας ήταν…
Το σχέδιο ήταν να με σκοτώσετε.
Μπορούσαμε να το κάνουμε στη συναυλία.
Ήμουν απρόσεκτος, αλλά δεν θα ξανασυμβεί.
Θα παλέψεις μαζί μας;
Πες μου, Τζακ.
Πώς θέλεις να παλέψουμε αυτήν τη φορά;
Ένας προς έναν ή ένας εναντίον τριών ταυτόχρονα;
Αλεξάντερ!
Πού…
Να τος!
Αλεξάντερ, πώς είσαι;
Μην ανησυχείς.
Δεν φαίνεται πολύ σοβαρό.
Πήγαινε βρες τη Βικτόρια.
-Είναι παγίδα. -Βικτόρια!
Σκέφτηκες την προσφορά μου, Βικτόρια;
Να θυμάσαι ότι σου έδωσα το χέρι.
Και η προσφορά ισχύει ακόμα.
Δεν με ενδιαφέρουν οι προσφορές σου.
Αντιμετώπισέ με και πάλεψε επιτέλους.
Όπως επιθυμείς.
Κρίμα που θα πρέπει να γίνει έτσι.
Με άσχημο τρόπο.
Υποτιτλισμός: Τατιάνα Ραπακούλια